Publication: Magyar Közlöny
Issue: MK-2002-145 (Year: 2002, Number: 145)
Era: 1990-2004
Section: 163/2001. (IX. 14.) Korm. rendelet (a továbbiakban: Korm.
Paragraph Index: 73

(1) A Rendelet 13. §-ának (2) bekezdése helyébe a következõ rendelkezés lép: „(2) A támogatás folyósítása a teljesítés igazolása mellett, a támogatási döntés kedvezményezettje nevére szóló és általa benyújtott számlákon, valamint — a (8) bekezdés kivételével — a kifizetést igazoló dokumentumokon alapuló elszámolás alapján történik. A támogatás igénybevétele, ha kormányrendelet másképp nem rendelkezik — a vissza nem térítendõ kamattámogatás kivételével — teljesítésarányosan és forrásarányosan történhet. Támogatási elõleg igénybevétele esetén a támogatás fennmaradó része — teljesítésarányosan és forrásarányosan — csak azt követõen folyósítható, ha a támogatási döntés kedvezményezettje az elõleggel a támogatási szerzõdés szerint elszámolt, és a saját forrás, illetve egyéb pénzügyi források adott évi ütemezés szerinti összegének forrásarányos felhasználását igazolta. Az utalványozáskor biztosítani kell a támogatási szerzõdés és a támogatás folyósításának (kifizetésének) összhangját, továbbá a kifizetés alapjául szolgáló teljesítést igazoló dokumentumok, így különösen a számla vagy számlát helyettesítõ bizonylat meglétét.”

Source: https://magyarkozlony.hu/hivatalos-lapok/6f303bc1d5d58031b0898120a12540077d062cff/dokumentumok/175a0b88d2f4768e1849f3ab73aec6f77d12751c/letoltes